Mια κό-, καλέ, μια κόρη ρόδα μάζευε
μια κόρη ρόδα μάζευε σ’ ωραίο περιβόλι
                                     σ’ ωραίο περιβόλι
του ρή-, καλέ, του ρήγα γιος επέρασε
του ρήγα γιος επέρασε δυο ρόδα τής ζητάει
                                     δυο ρόδα τής ζητάει
δυο ρό-, καλέ, δυο ρόδα τής εζήτησε
δυο ρόδα τής εζήτησε και τέσσερα τον δίνει
                                   και τέσσερα τον δίνει
και η μά-, καλέ, και η μάνα της την έβλεπε
και η μάνα της την έβλεπε από το παραθύρι
                                          από το παραθύρι.
Έννοια, καλέ, έννοια σου κόρη μ’ έννοια σου
έννοια σου κόρη μ’ έννοια σου και θα το μαρτυρήσω
                                                   και θα το μαρτυρήσω.
Ήρθαν, καλέ, ήρθαν το βράδ’ τ’ αδέρφια της
ήρθαν το βράδ’ τ’ αδέρφια της κι αρχίζει να το λέει
                                                      αρχίζει και το λέει
ένας, καλέ, ένας την πιάνει απ’ τα μαλλιά
ένας την πιάνει απ’ τα μαλλιά και άλλος απ’ το χέρι
                                                 και άλλος απ’ το χέρι
ο τρί-, καλέ, κι ο τρίτος ο μικρότερος
ο τρίτος ο μικρότερος της μπήγει το μαχαίρι
                                    της μπήγει το μαχαίρι
και η μά-, καλέ, και η μάνα της τη ρώταγε
και η μάνα της την ερωτά ποια ρούχα να την βάλει
                                          ποια ρούχα να την βάλει.
Μη θες, καλέ, μη θέλεις κόρη μ’ τα χρυσά
αν θέλεις κόρη μ’ τα χρυσά αν θες τα βελουδένια
                                             αν θες τα βελουδένια
Δε θέ-, καλέ, δε θέλω μάνα μ’ τα χρυσά
δε θέλω μάνα μ’ τα χρυσά ούτε τα βελουδένια
                                           ουδέ τα βελουδένια
μόν’ θέ-, καλέ, μόν’ θέλω να με θάψετε
μόν’ θέλω να με θάψετε μ’ αυτά τα ματωμένα
                                        μ’ αυτά τα ματωμένα
να το, καλέ, να το θαυμάσ’ η γειτονιά 
να το θαυμάσ’ η γειτονιά και όλη μας η χώρα
                                           και όλη μας η χώρα.

Mια κόρη ρόδα μάζευε σ’ ωραίο περιβόλι
του ρήγα γιος επέρασε δυο ρόδα τής ζητάει
δυο ρόδα τής εζήτησε και τέσσερα τον δίνει
και η μάνα της την έβλεπε από το παραθύρι.
Έννοια κόρη μ’ έννοια σου και θα το μαρτυρήσω.
Ήρθαν το βράδ’ τ’ αδέρφια της κι αρχίζει να το λέει
ένας την πιάνει απ’ τα μαλλιά και άλλος απ’ το χέρι
ο τρίτος ο μικρότερος της μπήγει το μαχαίρι
και η μάνα της την ερωτά ποια ρούχα να την βάλει.
Αν θέλεις κόρη μ’ τα χρυσά αν θες τα βελουδένια.
Δε θέλω μάνα μ’ τα χρυσά ούτε τα βελουδένια
μόν’ θέλω να με θάψετε μ’ αυτά τα ματωμένα
να το θαυμάσ’ η γειτονιά και όλη μας η χώρα.